Алаџа џамија или само Алаџа (исто тако Хасан Назирова џамија и Шарена џамија) прва је џамија у Босни и Херцеговини изграђена у класичном османском стилу. Подигнута је 1549. године у Фочи. Алаџа џамију је изградио Хасан Незир Челебија, блиски сарадник Мимара Синана. Алаџа џамија важи за један од највреднијих објеката оријенталне културе на Балкану. Џамија је у потпуности срушена за вријеме Рата у Босни и Херцеговини, у аугусту 1992. године. Обнова је почела 2014. године, а завршена је 4. маја 2019. када је било и званично отварање. Проглашена је националним спомеником БиХ.